Ermənilər Allahverdi Bağırovun qəbir daşını şəhər meydanına gətirərək dağıtdı - VİDEO







Ermənilərin Azərbaycanın milli qəhrəmanı, Qarabağ şəhidi Allahverdi Bağırovun qəbrinə qarşı vandal hərəkətlərinin görüntüləri yayılıb.





Bu barədə Moderator.az -ın rus versiyası xəbər yayıb.





Görüntülərdən görsənir ki, heç bir müqəddəs dəyəri olmayan ermənilər Allahverdi Bağırovun qəbirinin baş daşını şəhər meydanına gətirərək vəhşicəsinə dağıdıblar. Bununla da ermənilər bir daha insanlığa ləkə varlıqlar olduqlarını sübut ediblər.























Allahverdi Bağırov 1946-cı il aprel ayının 22-də Ağdamda anadan olub. O, Qarabağın Ağdam futbol klubunun yadda qalan üzvlərindəndir. Qarabağ müharibəsi başlayanda ilk yaradılan batalyonlardan birinə - "Vətən oğulları" batalyonuna Allahverdi Bağırov rəhbərlik edib. Ağdam əhalisi tərəfindən göstərilən maddi yardım və öz şəxsi vəsaiti ilə Qarabağ kəndlərində yaradılmış kiçik özünü müdafiə dəstələrinə yaxından köməklik edib. Ağdam rayonu ərazisində gedən bütün döyüşlərdə mərdliklə vuruşub. Onun Xocalı soyqırımı zamanı həlak olanların meyitlərinin döyüş meydanından çıxarılmasında və azərbaycanlı əsirlərin erməni işğalçı əsgərlərin meyitləri və əsirləri ilə dəyişdirilərək azad edilməsində böyük xidməti olub. Həmin əməliyyatlar keçirilən zaman Ağdam rayonu 300 nəfər şəhid vermişdi.

Ən böyük hərbi uğuru 1992-ci il 12 iyundə Aranzəmin və Naxçıvanlı döyüşlərində olub. O zaman Naxçıvanlı kəndində işğalçıların bütün canlı qüvvəsi və texnikası darmadağın edilib, döyüşçülər Əsgəran qalasına qədər irəliləyib, Pircamal kəndindəki bütün yüksəkliklər tutulub, Kətük kəndi ilə üzbəüz mövqe qurulub. Bu döyüşdən Ağdama qayıdan Allahverdi Bağırov minaya düşərək şəhid olub.

O, Azərbaycan Respublikası Prezidentinin 24 fevral 1993-cü il tarixli 476 saylı fərmanı ilə "Azərbaycanın Milli Qəhrəmanı" adına layiq görülüb. Sonradan Heydər Əliyevin fərmanı ilə Allahverdi Bağırova "Qızıl Ulduz" medalı təltif olunmuşdur.

loading...